അനുമോദന സന്ധ്യ സംഘടിപ്പിച്ചു ചാത്തന്നൂര്: അമ്മ ചാരിറ്റബിള് ട്രസ്റ്റ് കേരള യൂണിവേഴ്സിറ്റിയുടെ വിവിധ വിഷയങ്ങളില് റാങ്ക് നേടിയ വിദ്യാര്ഥികളേയും അവരുടെ മാതാപിതാക്കളേയും സ്തുത്യര്ഹ സേവനത്തിന് അംഗീകാരം ലഭിച്ച പ്രതിഭകളേയും ആദരിച്ചു. ഗണേശ് മെമോറിയല് ഗ്രന്ഥശാലയില് നടന്ന അനുമോദന സന്ധ്യ ഡെപ്യൂട്ടി സ്പീക്കര് ചിറ്റയം ഗോപകുമാര് ഉദ്ഘാടനം ചെയ്തു. റാങ്ക് ജേതാക്കള്ക്കും പ്രതിഭകള്ക്കും ഉപഹാരം നല്കി. ട്രസ്റ്റ് ചെയര്മാന് വി.എസ് സന്തോഷ് കുമാര് അധ്യക്ഷനായിരുന്നു. ചടങ്ങില് ജി.എസ് ജയലാല് എംഎല്എ മുഖ്യ പ്രഭാഷണം നടത്തി. സിനിമാ താരം കൊല്ലം തുളസിയായിരുന്നു മുഖ്യാതിഥി. അഞ്ജലി എം.ജെ, കാവ്യാമോള് എസ്, ആവണി എഎസ്, ആരതി യു.എസ്, രേഷ്മാ രമേശന്, രേഷ്മ ആര് ചന്ദ്രന്, പാര്വതി എ പി, ലക്ഷമി എ പി, മേഘ്ന എന്നീ റാങ്ക് ജേതാക്കളേയും പ്ലസ് ടു വിന് 1200ന് 1200 മാര്ക്ക് നേടിയ സ്വരാജ്, ഗ്രാമി ക, ആനന്ദ് വിജയന് എന്നീ വിദ്യാര്ഥികളേയും അവരുടെ മാതാപിതാക്കളേയും ആണ് അനുമോദിച്ചതും ആദരിച്ചതും. രക്ഷകര്ത്താക്കളെ ആദരിച്ചത് ട്രസ്റ്റ് ചെയര്മാനും ട്രഷറര് ശ്രീജയും ചേര്ന്നാണ്. മികച്ച ജില്ലാ പഞ്ചായത്ത് സെക്രട്ടറിയ്ക്കുള്ള സംസ്ഥാന അവാര്ഡിന് രണ്ടാം തവണയും അര്ഹനായ കൊല്ലം ജില്ലാ പഞ്ചായത്ത് സെക്രട്ടറി കെ. പ്രസാദ്, എസ്പിസി സംസ്ഥാന ഷോര്ട്ട് ഫിലിം മത്സരത്തിലെ മികച്ച ഷോര്ട് ഫിലിം അവാര്ഡ് നേടിയ എ. സുഭാഷ് ബാബു സ്തുത്യര്ഹ സേവനത്തിലൂടെ ശ്രദ്ധേയനായ വര്ണിനാഥ് തുടങ്ങിയവരെയാണ് ആദരിച്ചത്. എസ്.ആര്.അനില്കുമാര്, കബീര് പാരിപ്പള്ളി, ശ്രീകുമാര്, ഗിരീഷ് കുമാര് എന്നിവര് പ്രസംഗിച്ചു.